
REPUBLIKA HRVATSKA
TRGOVAČKI SUD U SPLITU
Split, Sukoišanska 6 

R E P U B L I K A    H R V A T S K A
R J E Š E N J E

 	Trgovački sud u Splitu, u ime Republike Hrvatske, po sucu tog suda Katarini Franković, kao stečajnom sucu, u stečajnom postupku nad dužnikom AS PANINO d.o.o. za export-import, trgovinu i ugostiteljstvo, Brnaze 410 C, 21230 Brnaze, OIB: 38493827845, MBS: 060038585, dana 27. travnja  2018. godine 

r i j e š i o    j e 

I. Obustavlja se postupak nad dužnikom AS PANINO d.o.o. za export-import, trgovinu i ugostiteljstvo, Brnaze 410 C, 21230 Brnaze, OIB: 38493827845, MBS: 060038585

II. Troškove postupka dužan je naknaditi dužnik.

Obrazloženje
			
	Predlagatelj Financijska agencija, RC Split, je prijedlogom zaprimljenim na Trgovačkom sudu u Splitu, dana 23. lipnja 2017. godine predložio otvaranje stečajnog postupka nad dužnikom AS PANINO d.o.o. za export-import, trgovinu i ugostiteljstvo, Brnaze 410 C, 21230 Brnaze, OIB: 38493827845, MBS: 060038585. U prijedlogu se u bitnome navodi da temeljem čl. 110. st. 1. SZ-a podnosi prijedlog, te da na dan 13.06.2017.g. dužnik ima u očevidniku redoslijeda osnova za plaćanje evidentirane osnove za plaćanje u neprekinutom razdoblju od 120 dana u ukupnom iznosu od 88.484,73  kuna u koji iznos je uračunata kamata i naknada predlagatelja za provedbu ovrhe na novčanim sredstvima. Navodi se da dužnik  ima  15 zaposlenih, te da ima otvoren račun kod Splitske banke d.d. i Addiko Bank d.d.

Sukladno čl. 110. SZ-a Financijska agencija dužna je podnijeti prijedlog za otvaranje stečajnog postupka ako dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u roku od osam dana od isteka tog razdoblja, osim ako su ispunjene pretpostavke za pokretanje skraćenog stečajnog postupka. 
 
U smislu čl. 5. SZ-a stečaj se može otvoriti ako sud utvrdi postojanje stečajnog razloga. Stečajni razlog su nesposobnost za plaćanje i prezaduženost. Nesposobnost za plaćanje postoji ako dužnik ne može trajnije ispunjavati svoje dospjele novčane obveze. Smatra se da je dužnik nesposoban za plaćanje ako u Očevidniku redoslijeda osnova za plaćanje koje vodi financijska agencija ima jednu ili više evidentiranih neizvršenih osnova za plaćanje u razdoblju duljem od 60 dana koje je trebalo na temelju valjanih osnova za plaćanje, bez daljeg pristanka dužnika naplatiti s bilo kojeg od njegovih računa ili ako nije isplatio tri uzastopne plaće koje radniku pripadaju, koja predmnijeva se neće primjenjivati ako dužnik tijekom prethodnog postupka namiri sve tražbine koje je na temelju valjanih osnova za plaćanje trebalo  naplatiti s bilo kojeg od njegovih računa ili ako dođe do pristupanja dugu.

Iz potvrde FINA od 24.04.2018.g. (list spisa 72) dostavljene u spis 24.04.2018. proizlazi da dužnik u očevidniku redoslijeda osnova za plaćanje ima evidentirane neizvršene osnove za plaćanje u neprekidnom razdoblju od 0 dana.

Temeljem čl. 128. st. 9. SZ, ako dužnik do završetka prethodnog postupka postane sposoban za plaćanje, sud će postupak obustaviti, pa je stoga odlučeno kao u toč. I izreke rješenja.

Prema čl. 128. st. 9. SZ troškove provedenog postupka u slučaju obustave dužan je nadoknaditi dužnik, pa je sud odlučio kao u toč. II izreke rješenja.

Zbog svega navedenog, na temelju spomenutog propisa odlučeno je kao u izreci. 


U Splitu, 27. travnja 2018. godine

 								Sudac:
	
								Katarina Franković, v.r.


UPUTA O PRAVNOM LIJEKU: 
Protiv ovog rješenja dopušteno je izjaviti žalbu Visokom Trgovačkom sudu Republike Hrvatske u Zagrebu putem ovog suda u tri istovjetna primjerka u roku od 8 dana od dana primitka ovog rješenja. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči

DN-a:
- Predlagatelju,
- dužniku,
-mrežna stranica e-oglasna ploča 

